Der Stürmer

***Der Stürmer*** («Stormeren» eller «Storm-angriperen») var et tysk, nasjonalsosialistisk ukeblad utgitt av propagandapolitikeren Julius Streicher fra 1923 til andre verdenskrigs slutt i 1945. Hovedtemaet i magasinet var jødehat, og tidsskriftet var en viktig del av det nazistiske propagandamaskineriet. I motsetning til det offisielle partiorganet *[[Völkischer Beobachter]]*, som utad søkte å ha et seriøst preg, brukte *Der Stürmer* ofte obskønt materiale som pornografi kombinert med ekstreme antisemittiske karikaturtegninger. I tillegg til angrep på jøder, presenterte bladet også hyppige utfall mot den katolske kirken, som ble omtalt som «jødiskinspirert», og mot kommunistene. 

## Historikk og innhold
20. april 1923 utga Julius Streicher første nummer av *Der Stürmer* til Hitlers 34-årsdag.  Bladet ble etter hvert kjent som Tysklands mest voldsorienterte, antisemittiske tidsskrift. I tillegg til spredning av grov propaganda mot jøder og alle og en hver som han anså for å være i ledtog med dem, var tidsskriftet et av Streichers redskaper for organisering av pogromer og boikott av jødiske virksomheter.  Bladet var med på å berede grunnen for de senere utryddelsesforsøk av jødene. 

Bladet ble en svært lukrativ butikk for Streicher, og gjorde ham til mangemillionær.

Under tittelen i avishodet fant man mottoet *Deutsches Wochenblatt zum Kampfe um die Wahrheit* («Tysk ukeblad i kampen for sannheten»). Fra 1927 var slagordet *Die Juden sind unser Unglück* («Jødene er vår ulykke») alltid å finne nederst på forsida. Utsagnet var fra den tyske historikeren Heinrich von Treitschke. Bladet var fullt av historier om alt han mente jøder stod bak, fra ritualmord til pornografi. Blant påstandene var at jøder sto bak «Hindenburg»-ulykken i 1937, og at Jesus ikke var jøde. Man bragte også voldsomt antisemittiske leserbrev. 

Hver uke offentliggjorde ukebladet med triumf lister over arresterte jøder som angivelig hadde forbrutt seg mot de nye raselovene. Det innløp inntil 700 leserbrev om dagen til redaksjonen, ofte med angiveri av jøder og andre, og strømmen var så sterk at Gestapo hadde problemer med å gjennomarbeide alle «tipsene».

*Der Stürmer* var særlig beryktet for sine antisemittiske karikaturer og stereotype framstillinger. De fleste av tegningene viste jøder som stygge figurer med overdrevne ansiktstrekk og vanskapte kropper. Den tyske katolske kirke holdt pave Pius XI orientert om utviklingen i landet, og i en orientering om nazistenes fremferd den 20. mai 1943 gikk Münchens kardinal Michael Faulhaber inn på *Det Stürmer*. Han overrakte *«en inngående fortegnelse over alle nazismens forgåelser mot [[rikskonkordatet|konkordatet]] — i særdeleshet skal distriktschefen i Franken, Julius Streicher, redaktør av tidsskriftet «Der Sturmer» i Nurnberg, helt ha overtrådt det. ...*[Etterpå]* overrakte Pius XI ham en bibel med innskripsjon: «Til stridsmannen mot hedenskapet i Tyskland».

En av de mest kjente tegnerne var Philipp «Fips» Rupprecht  (1900-75) som dermed fritatt for aktiv krigstjeneste. Han ble stilt for retten i 1945 og dømt til ti års [[straffarbeid]]; men allerede 23. oktober 1950 ble han løslatt fra fengselet i [[Eichstätt]] og bodde deretter som kunstmaler og dekoratør i [[Starnberg]] og [[München]].
I byer og landsbyer i hele [[Det tyske rike]] ble det satt opp såkalte *Stürmerkasten* («*Stürmer*-kasser»), avismontre der man gratis kunne lese siste utgave av ukebladet. Under [[sommer-OL 1936]] i [[Berlin]] ble *Stürmer*-kassene ved sportsarenaene enten midlertidig demontert eller stående tomme, slik at utenlandske besøkende skulle få best mulig inntrykk av Tyskland.

[[Hermann Göring]] la *Stürmer* for hat etter at det offentliggjorde en historie om at hans datter Edda skulle ha blitt til etter [[kunstig inseminasjon]]. Göring fikk iverksatt en [[etterforskning]] av Streicher som ble suspendert fra redaktørstillingen i mars 1940, og erstattet med sin mangeårige medarbeider Karl Holz. Streicher fikk beholde posten som *Gauleiter* i [[Mittelfranken]], men var dypt skuffet over Hitler og sverget at han aldri ville ta på seg parti[[uniform]]en igjen. Han trakk seg tilbake til sin eiendom Pleikershof ved [[Nürnberg]], og arbeidet med *Stürmer* derfra.

Hovedhensikten med *Der Stürmer* var alltid å fremme kampen mot jødene. Men i den forbindelse ble propagandaen utvidet til å ramme enhver samfunnsmessig størrelse som opponerte mot nazismen. Argumentet var gjerne at jødene og (X) var to alen av samme stykke, at (X) i virkeligheten var et fordekt jødisk prosjekt, en del av «verdensjødedommen». De sammenligninger og/eller allianser som det ble tegnet bilde av, kunne favne nokså bredt. De fleste samfunnsonder, fra [[organisert kriminalitet]] til utbytting av fattige og pornografi, skyldtes angivelig jødene. Men verdensjødedommen gikk langt videre: Ifølge Streichers ukeblad var [[kapitalisme]]n, [[kommunisme]]n ([[bolsjevisme]]n), [[katolisisme]]n og verdensjødedommen bare ulike aspekter av samme sak.

Hitler selv skal ha vært en trofast leser, og siste nummer av *Stürmer* kom i salg så sent som 2. februar 1945. Den amerikanske avisen *The Daily Stormer* har tatt navn etter *Stürmer*.

Etter krigen ble Streicher stilt for retten under [[Nürnbergprosessen]] for å ha oppfordret til [[massedrap]] på jøder gjennom sine publikasjoner. Utgaver av *Der Stürmer* ble lagt fram som sentrale bevis i saken, hvor Streicher ble dømt til døden.

== Opplagstall ==
I 1927 hadde *Der Stürmer* et [[Opplag (trykk)|opplag]] på 14&nbsp;000 trykte eksemplarer hver uke. I 1938 nådde bladet sin opplagstopp med nesten en halv million blader.


== Referanser ==
<references />

== Eksterne lenker ==
* 
* [https://encyclopedia.ushmm.org/tags/en/tag/der-sturmer Utgaver av *Stürmer, ushmm.org]
* Om Der Stürmer (på engelsk) 
* Eksempler på karikaturtegninger fra Der Stürmer 1928-1933 
* Eksempler på karikaturtegninger fra Der Stürmer 1933-1944  
* Hele årganger og enkeltutgaver i archive.org
* ''A Thousand Caricatures From The Stuermer 1923 45'' (nedlastbare bilder)